text: SEAT LEÓN Sportstourer Xcellence 2.0 TDI 150CV DSG: Increïblement familiar | ElMotordeGirona.cat
  Amb la innovació com a bandera, l'interior és elegant, funcional i acollidor, i en destaca la pantalla central de 10 polzades, amb un grafisme realment ben aconseguit, i que incorpora el màxim nivell de digitalització en tots els aspectes. Ha reduït al màxim els botons físics, per passar a controlar la majoria de solucions del León a base de gestos i control tàctil.
  Com no podia ser d'altra manera, el nou León és molt avançat tecnològicament. I és que inclou Full Link amb Apple i Android, infoentreteniment amb Navi System, control de veu natural i gestual, SEAT Connect per gestionar múltiples funcionalitats i, a nivell de seguretat, pot comptar amb control de creuer adaptatiu predictiu, assistent d'emergència 3.0 o assistent de viatge, acostant-lo cada cop més a la conducció autònoma.
  El motor d'aquest nou León Sportstourer és un 2.0 TDI de 150CV, dotat de canvi DSG de 7 velocitats. Un motor molt capaç i ferm, del que en destaca la seva capacitat d'acceleració i potència, però mantenint molt a ratlla el consum i la sonoritat interior. I és que a més, pots adaptar-lo a la preferència de conducció en tot moment, i circular de forma molt dinàmica en vies revirades com guanyar comoditat i finesa en els desplaçaments per vies ràpides.
  Al volant del nou León es percep una sensació de seguretat molt elevada. Transmet emoció i, a la vegada, és més còmode, ja que aconsegueix absorbir millor que el seu predecessors les irregularitats de l'asfalt. Els girs són eficaços i ràpids, i l'equilibri de tot el conjunt fa que els ocupants estiguin sempre amb harmonia amb la carretera.
  La recepta amb la que SEAT ha treballat aquest León ha portat a crear un plat de cuina d'autor, amb molt bones elaboracions i de gust exquisit. Ara només et falta provar-lo. I n'estic segur que et convencerà…